New Chhattisgarhi Translation (नवां नियम छत्तीसगढ़ी)
14 तब यहूदा इस्करियोती जऊन ह बारह चेलामन ले एक झन रिहिस, मुखिया पुरोहितमन करा गीस, 15 अऊ ओमन ला कहिस, "यदि मेंह यीसू ला तुम्हर हांथ म पकड़वा दूहूं, त तुमन मोला का दूहू?" अऊ ओमन यहूदा ला चांदी के तीस ठन सिक्का दीन। 16 ओ समय ले यहूदा ह यीसू ला पकड़वाय बर मऊका खोजे लगिस।
30 अऊ जब यीसू अऊ ओकर चेलामन एक ठन भजन गा लीन, त ओमन जैतून पहाड़ ऊपर चल दीन।
35 पर पतरस ह कहिस, "चाहे मोला तोर संग मरना घलो पड़य, तभो ले मेंह तोर कभू इनकार नइं करंव।" अऊ आने जम्मो चेलामन घलो अइसनेच कहिन।
43 जब यीसू ह वापिस आईस, त ओह अपन चेलामन ला फेर सुतत पाईस, काबरकि ओमन के आंखीमन नींद ले भारी हो गे रहंय। 44 एकरसेति ओह ओमन ला छोंड़के फेर एक बार गीस अऊ ओहीच बात ला कहिके, तीसरा बार पराथना करिस।
47 जब यीसू ह ए बात ला कहितेच रिहिस, त यहूदा जऊन ह बारह चेलामन ले एक झन रहय, आईस। ओकर संग म मनखेमन के एक बड़े भीड़ रहय अऊ मनखेमन तलवार अऊ लउठी धरे रहंय। एमन ला मुखिया पुरोहित अऊ मनखेमन के अगुवामन पठोय रिहिन। 48 बिसवासघात करइया ह ओमन ला पहिली ले ए चिन्हां बता दे रिहिस, "जऊन ला मेंह चूमहूं, ओहीच मनखे अय; ओला पकड़ लूहू।" 49 यहूदा ह तुरते यीसू करा आईस अऊ कहिस, "हे गुरू, जोहार!" अऊ ओह यीसू ला चूमिस।
50 यीसू ह ओला कहिस, "संगवारी! जऊन काम बर तेंह आय हवस, ओला कर।" तब मनखेमन आघू म आईन अऊ यीसू ला पकड़के गिरफतार कर लीन। 51 तब यीसू के संगवारीमन ले एक झन तलवार ला खींचके निकारिस अऊ महा पुरोहित के सेवक ऊपर चलाके ओकर कान ला काट दीस।
55 ओतकीच बेरा यीसू ह मनखे के भीड़ ला कहिस, "का तुमन मोला डाकू समझथव कि तलवार अऊ लउठी धरके मोला पकड़े बर आय हवव? हर दिन मेंह मंदिर म बईठके उपदेस देवत रहेंव अऊ तुमन मोला नइं पकड़ेव। 56 पर ए जम्मो बात एकरसेति होईस कि अगमजानीमन के लिखे बचन ह पूरा होवय।" तब जम्मो चेलामन यीसू ला छोंड़के भाग गीन।
57 जऊन मन यीसू ला गिरफतार करे रिहिन, ओमन ओला महा पुरोहित काइफा करा ले गीन, जिहां कानून के गुरू अऊ अगुवामन जुरे रहंय। 58 पर पतरस ह दूरिहा ले यीसू के पाछू-पाछू गीस। ओह महा पुरोहित के घर के अंगना तक गीस अऊ ए देखे बर कि का होवइया ह - ओह भीतर जाके पहरेदारमन संग बईठ गीस।
62 तब महा पुरोहित ह ठाढ़ होईस अऊ यीसू ला कहिस, "ए मनखेमन तोर बिरोध म जऊन गवाही देवत हवंय, का तेंह ओकर जबाब नइं देवस?" 63 पर यीसू ह चुपेचाप रिहिस।
अऊ तुरते कुकरा ह बासिस। 75 तब पतरस ला यीसू के कहे ए बात सुरता आईसः "कुकरा बासे के पहिली, तेंह तीन बार मोर इनकार करबे।" अऊ ओह बाहिर जाके फूट-फूट के रोईस।
Copyright: New Chhattisgarhi Translation (नवां नियम छत्तीसगढ़ी) Copyright © 2012, 2016 by Biblica, Inc.® All rights reserved worldwide.
